Maia Sandu: Moldova va face totul pentru a păstra pacea, dar dacă Rusia va ataca, ne vom apăra
Data publicării:
Președintele Republicii Moldova, Maia Sandu, spune că Chișinăul oficial își va concentra eforturile pe minimizarea riscului agresiunii ruse împotriva sa, dar se va apăra în cazul unui astfel de scenariu.
Întrebată dacă Moldova ar rezista într-un scenariu ipotetic dacă Rusia ar invada Moldova, președintele a spus că țara ei va face totul pentru a preveni un conflict, într-un interviu pentru European Pravada.
„Vom face totul pentru a preveni acest lucru, inclusiv planul nostru de integrare europeană. În primul rând, este un plan de asigurare a securității, deoarece UE este un proiect de pace”, a spus Sandu.
„Conform constituției, trebuie să facem totul pentru a păstra pacea și pentru a ne proteja cetățenii. Avem o armată. Avem un sector de apărare și facem aceste investiții. Dar sperăm cu adevărat că acest război se va termina curând și vom putea investi în economie și în alte sectoare și nu vom fi într-o poziție în care să fim nevoiți să investim în apărare”, a adăugat președinta Republicii Moldova.
Ea a fost rugată să răspundă la întrebarea inițială dacă Moldova va rezista în cazul unei invazii.
„Cu siguranță ne vom apăra țara”, a răspuns aceasta.
Maia Sandu a negat, de asemenea, zvonurile conform cărora Kievul s-ar fi oferit să ajute la rezolvarea prin forță a problemei Transnistriei.